
ŠAKIŲ RAJONO SAVIVALDYBĖS  TARYBA

SPRENDIMAS

Dėl GIMNAZIJOS statuso suteikimo Lukšių Vinco Grybo vidurinei mokyklai 
2010 m. gegužės 27 d. Nr.T-185
Šakiai


Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113 - 4290) 6 str. 6 p., 16 str. 2 d. 21 p., Švietimo įstatymo (Žin., 1991, 23-593; 2003, Nr. 63-2853) 59 str. 1 d. 4 p., Švietimo ir mokslo ministro 2004 m. vasario 5 d. įsakymu Nr. ISAK-171 (Žin., 2004, Nr. 39-1283; 2007, Nr. 132-5390) patvirtintu Ugdymo programų akreditacijos kriterijų ir jos vykdymo tvarkos aprašu, Vyriausybės 2004 m. birželio 14 d. nutarimu Nr.745 (Žin., 2004 m., Nr.96-3509) patvirtintų Mokyklų, vykdančių formaliojo švietimo programas, tinklo kūrimo taisyklių  22 p. ir atsižvelgdama į Švietimo ir mokslo ministro 2010 m. gegužės 27 d. įsakymą Nr.V-766 „Dėl Šakių rajono Lukšių Vinco Grybo vidurinės mokyklos vidurinio ugdymo programos akreditacijos“, nusprendžia:

1. Suteikti Lukšių Vinco Grybo vidurinei mokyklai gimnazijos statusą nuo 2010 m. gegužės 27 d. ir vadinti ją Lukšių Vinco Grybo gimnazija.

2. Pripažinti netekusiu galios rajono savivaldybės tarybos  2009 m. birželio 25 d. sprendimą Nr.T-235 „Dėl Lukšių Vinco Grybo vidurinės mokyklos nuostatų tvirtinimo“.

3. Patvirtinti Lukšių Vinco Grybo  gimnazijos nuostatus (pridedama).

4. Įpareigoti Lukšių Vinco Grybo gimnazijos direktorę teisės aktų nustatyta tvarka įregistruoti nuostatus Juridinių asmenų registre.
Meras                                                                                             

Juozas Bertašius
                                               PATVIRTINTA

                                                                          Šakių rajono savivaldybės tarybos 

                                                                                          2010 m. gegužės 27 d. sprendimu Nr. T-185

ŠAKIŲ RAJONO LUKŠIŲ VINCO GRYBO GIMNAZIJOS

NUOSTATAI  
                                        I.  BENDROSIOS NUOSTATOS
1.  Gimnazijos pavadinimas

1.1. Pilnas gimnazijos pavadinimas lietuvių kalba: Šakių rajono Lukšių  Vinco Grybo gimnazija; 

1.2. Sutrumpintas gimnazijos pavadinimas lietuvių kalba: Šakių raj.  Lukšių V.Grybo gimnazija;    

2.  Mokykla  įsteigta  1839 – 09 -  01 kunigo Antano  Tatarės, gimnazija - 2010

3.  Mokyklos grupė- bendrojo lavinimo mokykla.

4.  Mokyklos  tipas- gimnazija su ikimokyklinio, priešmokyklinio ugdymo skyriais, trijų pakopų bendrojo lavinimo mokykla, teikianti pradinį, pagrindinį ir vidurinį išsilavinimą pagal akredituotą vidurinio ugdymo programą.

4.1. pirmoji pakopa – ketverių metų 1-4 bendrojo lavinimo klasės,

4.2. antoji pakopa – ketverių metų 5-8 bendrojo lavinimo klasės,

4.3. trečioji pakopa – ketverių metų 1-4 gimnazijos klasės.

     5. Gimnazijos  buveinė:  -  Antano Tatarės 37, Lukšiai , LT - 71180,  Šakių rajonas.  

     6. Mokymo kalba – lietuvių kalba.

     7. Gimnazijos teisinė forma – savivaldybės biudžetinė įstaiga.

     8. Gimnazijos priklausomybė – Savininkas: Šakių rajono savivaldybė, kodas 111105023. savininko teises ir pareigas įgyvendinanti institucija – Šakių rajono savivaldybės taryba, Bažnyčios g. 4, LT-71120 Šakiai
9. Mokymo forma -  dieninė. Pageidaujantiems sudaromos sąlygos  mokytis, savarankiškai, ligos (negalios) atveju – namuose. 

10. Pagrindinė veiklos sritis – švietimas.

11. Rūšys: 

11.1. bendrasis vidurinis ugdymas -  kodas 85.31 – vykdant akredituotą vidurinio ugdymo programą; 

kitos veiklos rūšys:

11.2. ikimokyklinis ugdymas, kodas 85.10, vykdant ikimokyklinio ugdymo programą;

11.3.  priešmokyklinis ugdymas, vykdant priešmokyklinio ugdymo programą;

11.4. pradinis ugdymas, kodas 85.20, vykdant pradinio ugdymo programą 101001001, 107001002;

11.5.  pagrindinis mokymas, kodas 85.31.10, vykdant pagrindinio ugdymo programą 201001001, 207001002.

11.6. kitas, niekur nepriskirtas, švietimas, kodas 85.59.

11.7. švietimui būdingų paslaugų veikla, kodas 85.60.

12. Gimnazija gali: 

12.1. vykdyti formaliojo ir neformaliojo švietimo programas;

12.2. gimnazijos nuostatuose nustatytu mastu prisiimti įsipareigojimus, sudaryti mokymo ir kitas sutartis;

12.3. vykdyti šalies bei tarptautinius švietimo projektus.

13. Gimnazija privalo užtikrinti ugdymo mokymo švietimo programų vykdymą, atvirumą vietos bendruomenei, mokymo sutarties sudarymą bei sutartų įsipareigojimų vykdymą, geros kokybės švietimą.

14. Gimnazijoje gali veikti mokinių ir jaunimo organizacijos, kurios skatina mokinių, dorovinį, tautinį, pilietinį sąmoningumą, patriotizmą, puoselėja kultūrinę bei socialinę brandą, padeda tenkinti jų saviugdos ir saviraiškos poreikius. Mokinių ir jaunimo organizacijos savo veiklą grindžia nustatyta tvarka įregistruotais įstatais, jų veikla neturi prieštarauti LR Konstitucijai  ir įstatymams.

15. Asmens formaliojo ar savišvietos būdu įgyti mokymosi pasiekimai įteisinami įstatymo nustatyta tvarka išduotu dokumentu, kurio turinį, formą ir išdavimo tvarką nustato vyriausybė arba jos įgaliota institucija:

15.1. baigus vidurinio ugdymo programą – brandos atestatu, kodas  V,P 3014  ,  jo priedu, kodas VP 3016, vidurinio ugdymo pasiekimų pažymėjimu D 3701;

  15.2. baigus pagrindinio ugdymo programą – pagrindinio išsilavinimo pažymėjimu, kodas H  2001, baigus adaptuotą pagrindinio ugdymo programą – kodas C 2701;

  15.3. baigus pagrindinio ugdymo programos ( kodas 201001001) pirmąją dalį – pažymėjimu K 2058.

  15.4. baigus pradinio ugdymo programą – pradinio išsilavinimo pažymėjimu, kodas F

           1001,  baigus adaptuotą  pradinio ugdymo programą – B 1701;

  15.5. nebaigus pagrindinio ugdymo programos ( kodas 201001001), vidurinio ugdymo programos (kodas 301001001), adaptuotos pagrindinio ugdymo programos ( kodas 207001002) , adaptuotos vidurinio ugdymo programos ( kodas 307001002)  E 2055.

  16. Gimnazijos skyrius:

  16.1. vaikų lopšelis – darželis „Ąžuoliukas

  16.1.1.skyriaus  buveinė – Ežero g. 3a , Lukšiai , LT - 71180,  Šakių rajonas.

  16.1.2. pagrindinė veiklos rūšis – ikimokyklinis ugdymas, kodas 85.10;

  16.1.3. mokymo kalba – lietuvių kalba;

  16.1.4. mokymo forma - dieninė;

  16.2.  Vaikų dienos centras (toliau VDC);

  16.2.1.  VDC buveinė – A. Tatarės g. 37 , Lukšiai , LT – 71180 , Šakių rajonas.

  16.2.2. veiklos sritis – teikti socialines paslaugas Lukšių Vinco Grybo gimnazijos mokiniams iš socialinės rizikos šeimų, socialiai apleistiems vaikams, daugiavaikių šeimų vaikams.  

  16.2.3. Lukšių Vinco Grybo gimnazijoje VDC veikia pagal Šakių rajono Lukšių Vinco Grybo gimnazijos vaikų dienos centro veiklos tvarką.

  17.  Gimnazija yra paramos gavėja.

      Gimnazija yra viešasis juridinis asmuo, veikiantis kaip biudžetinė įstaiga , nesiekiantis pelno,  turintis savo antspaudą ir sąskaitas banke. 

        Gimnazija savo veiklą grindžia LR Konstitucija, LR švietimo ir kitais įstatymais, Vaiko teisių konvencija, LR Vyriausybės nutarimais, Švietimo ir mokslo ministerijos teisės aktais, nuostatais ir jų pagrindu parengtais gimnazijos nuostatais, Lietuvos higienos norma HN 75: 2002 „Ikimokyklinio ugdymo  įstaigos. Higienos normos ir taisyklės“, Lietuvos higienos norma  HN 21: 1998  „ Bendrojo lavinimo mokyklos higienos normos ir taisyklės“ , steigėjo ir jo institucijų teisės aktais, mokyklos vidaus darbo tvarkos taisyklėmis.

II. GIMNAZIJOS TIKSLAI, UŽDAVINIAI IR FUNKCIJOS

18. Gimnazijos tikslai ir uždaviniai:
18.1. išugdyti kiekvienam mokiniui vertybines orientacijas, leidžiančias tapti doru, siekiančiu žinių, savarankišku, atsakingu, patriotiškai nusiteikusiu žmogumi, išlavinti dabartiniam gyvenimui svarbius jo komunikacinius gebėjimus, padėti įsisavinti žinių visuomenei būdingą informacinę kultūrą, užtikrinant gimtosios ir užsienio kalbų mokėjimą, informacinį raštingumą, taip pat šiuolaikinę socialinę kompetenciją ir gebėjimus savarankiškai kurti savo gyvenimą;

18.2. sudaryti sąlygas mokiniams rinktis savo polinkius, gabumus ir siekius atitinkantį ugdymosi kelią, galimybes prireikus motyvuotai keisti savo pasirinkimą, nustatyti mokinio kūrybinius gebėjimus ir pagal tai padėti jam įsigyti profesinę kvalifikaciją ir kompetenciją, atitinkančią šiuolaikinį kultūros bei technologijų lygį;

                     18.3 padėti vaikui tenkinti prigimtinius, kultūros, socialinius, pažintinius poreikius, pasiruošti mokytis pagal pradinio ugdymo programą;

                   18.4. sudaryti sąlygas vaikui ir mokiniui įgyti demokratijos tradicijas įkūnijančius pilietinės bei politinės kultūros pagrindus, išplėtoti gebėjimus ir patirtį, būtiną asmeniui, kaip kompetentingam Lietuvos piliečiui, europinės ir pasaulinės bendrijos, daugiakultūrės visuomenės nariui;

                   18.5. skatinti vaikų ir mokinių lygybę ir solidarumą su žmonėmis, turinčiais skirtingus gebėjimus, kitokias socialines galimybes nei dauguma, siekti socialinio vaikų ir mokinių solidarumo, išmokyti teikti socialinę paramą artimiesiems;

18.6. padaryti pagrindinį išsilavinimą prieinamą kuo platesniam jaunuolių ratui ir išplėsti galimybes jiems toliau mokytis, sudaryti sąlygas mokytis visą gyvenimą;
18.7. perteikti mokiniui tautinės ir etninės kultūros pagrindus, tradicijas ir vertybes, garantuoti tautos, krašto kultūros tęstinumą, jos tapatybės išsaugojimą, nuolatinį jos vertybių kūrimą, puoselėti krašto atvirumą ir dialogiškumą; 

19. Gimnazijos funkcijos :
19.1. formuoja ir įgyvendina ugdymo turinį pagal Švietimo ir mokslo ministerijos patvirtintus bendruosius arba jos nustatyta tvarka suderintus individualius ugdymo planus ir bendrąsias programas, paiso mokinių poreikų įvairovės, derindama ugdymo turinį, siūlydama ir taikydama skirtingus mokymo(si) būdus ir tempą;     

19.2. formuoja ir įgyvendina ikimokyklinio ugdymo turinį, atspindintį pagrindines regiono švietimo nuostatas, individualius ikimokyklinių grupių tikslus ir vaikų ar jų tėvų (globėjų) poreikius;

19.3. teikia ikimokyklinį, priešmokyklinį ugdymą, bendrąjį pradinį, pagrindinį, vidurinį išsilavinimą;
 19.4. kuria darbo sistemą su itin gabiais mokiniais, su mokiniais, turinčiais mokymosi problemų:
 195.   individualizuoja ugdymo programas skirtingų gebėjimų mokiniams;
19.6. siūlo ir taiko įvairius mokymo(si) būdus, kad mokiniai pasiektų valstybinių išsilavinimo standartų nustatytus pasiekimų lygmenis;

19.7.  organizuoja papildomąjį ugdymą, integruodama jį su bendruoju lavinimu;

19.8. teikia specialiąją pedagoginę pagalbą specialiųjų poreikių vaikams, organizuoja specialiųjų poreikių vaikų ugdymą bendrosios paskirties ikimokyklinio, priešmokyklinio ugdymo grupėse ir mokinių ugdymą  bendrosiose klasėse, pripažindama jų gebėjimus ir potencines galias;

 19.9.  esant reikalui gali organizuoti parengiamųjų, išlyginamųjų klasių, grupių, prailgintos darbo dienos grupių darbą;

19.10  organizuoja ikimokyklinio ir priešmokyklinio ugdymo grupių darbą;

19.11. taiko bendriesiems ugdymo tikslams ir gimnazijos ugdymo tikslams atliepiančius vertinimo modelius;

19.12. kartu su steigėju sudaro higienines, materialines, pedagogines, psichologines sąlygas, laiduojančias psichinį bei fizinį vaiko saugumą ir asmenybės brandą; 

19.13. vykdo pagrindinės mokyklos baigimo žinių patikrinimą, vidurinio ugdymo programos baigimo brandos egzaminus;

19.14. kuria gimnazijos vidaus audito sistemą ir atlieka auditą;

19.15.  organizuoja ugdymo procesą (mokslo metų pradžia rugsėjo 1 d.);

19.16. sudaro sąlygas mokiniams burtis į vaikų ir jaunimo organizacijas, kurių veikla sąlygoja dorovinę, pilietinę, kultūrinę, fizinę bei socialinę brandą, lavintis saviugdos ir saviraiškos būreliuose, dalyvauti visuomenės gyvenime, taikiuose susirinkimuose, kurių veikla neprieštarauja Lietuvos Respublikos įstatymams;

19.17.  organizuoja bibliotekos, skaityklos ir informacinio centro veiklą;

19.18. vykdo prevencinę rūkymo ir narkomanijos bei nusikalstamumo veiklą;

19.19.  dalyvauja savivaldybės, šalies ir tarptautiniuose projektuose, ugdymo pasiekimų tyrimuose ir tikrinimuose;

19.20.  inicijuoja socialinę paramą socialiai remtiniems vaikams ir mokiniams;

19. 21. Kuria gimnaziją kaip vietos bendruomenės kultūros židinį;

19.22. Organizuoja vaikų ir mokinių maitinimą ir pavėžėjimą;

     III MOKINIŲ  IR VAIKŲ PRIĖMIMAS Į GIMNAZIJĄ IR IKIMOKYKLINIO UGDYMO SKYRIŲ, PERĖJIMAS Į KITĄ MOKYKLĄ, PAŠALINIMAS IŠ GIMNAZIJOS

20. Moksleiviai į gimnaziją priimami pagal gyvenamąją vietą, savivaldybės nustatytas jos teritorijos ribas arba kita nustatyta tvarka, vadovaujantis Švietimo ir mokslo ministro patvirtintais bendraisiais priėmimo kriterijais  bei LR Švietimo įstatymu, esant galimybei – atsižvelgiant į tėvų ar vaikų pageidavimus, jei išsilavinimas ir kitos aplinkybės ( sveikata, dėstomosios kalbos mokėjimas ir kt. ) atitinka priėmimo į ją sąlygas, pagal gimnazijos vidaus darbo taisyklėse numatytą moksleivių priėmimo į gimnaziją tvarką.

20.1. pirmumo teise priimamas asmuo, gyvenantis priskirtoje gyvenamoje  teritorijoje. Tėvų (globėjų, rūpintojų) ir vaiko pageidavimu  vaikas gali būti priimamas  iš kitai bendrojo lavinimo mokyklai priskirtos aptarnavimo teritorijos tuo atveju, jeigu  gimnazijoje yra laisvų vietų. 

20.2. tėvai (globėjai, rūpintojai) gimnazijos direktoriui pateikia prašymą ir vaiko sveikatos būklės  pažymėjimą. 

20.3. vaikai į  ikimokyklinio ugdymo  skyrių  priimami, tėvams ( vaiko globėjams) pateikus prašymą ir vaiko sveikatos būklės pažymėjimą. 

20.4. specialiųjų poreikių vaikai į bendrosios paskirties ikimokyklinio ugdymo skyriaus bendrojo ugdymo grupes priimami pateikus  pedagoginės – psichologinės tarnybos išvadą apie vaiko raidos sutrikimą.

20.5. vaikų grupės formuojamos iš to paties arba įvairaus amžiaus vaikų kasmet iki rugsėjo 1 dienos. Vaikų lopšelio grupes lanko vaikai nuo 1 iki 3 metų, o darželio grupes lanko 3 – 5 metų amžiaus vaikai. Grupėje maksimalus vaikų skaičius  yra  20. 

20.6. prioritetai teikiami neįgaliesiems vaikams, vaikams iš nepilnų šeimų , mokinių ir studentų, besimokančių dieniniuose skyriuose, socialiai remtinų šeimų vaikams ir šeimoms, kuriose yra 3 ir daugiau vaikų arba vienas iš tėvų yra pirmos ar antros grupės invalidas.

21.  švietimo santykius tarp ikimokyklinio,  priešmokyklinio amžiaus vaiko,  mokinio  

         ( toliau mokinio)  ir gimnazijos įforminami rašytine sutartimi:

21.1.mokymo sutartį  už vaiką iki 14 metų  jo vardu sudaro tėvai ( globėjai, rūpintojai), veikdami išimtinai vaiko interesais;

22.2. vaikas nuo 14 iki 16 metų mokymo sutartį sudaro turėdamas tėvų  (globėjų, rūpintojų ) sutikimą;

22.3. sutartyje nurodomos sutarties šalys, mokymo programa, jos baigimo forma, šalių įsipareigojimai, sutarties terminas, jos keitimo, nutraukimo pagrindai ir padariniai;

22.4. švietimo santykiai prasideda nuo vaiko pirmos ugdymo, mokymosi dienos. Sutarties nuostata, prieštaraujanti Švietimo ir kitiems įstatymams, negalioja. Sutartis registruojama gimnazijoje. 

23. Gimnazija, dėl objektyvių priežasčių, negalinti užtikrinti mokiniui, besimokančiam pagal privalomojo švietimo programas, psichologinės, specialiosios pedagoginės, specialiosios arba socialinės pedagoginės pagalbos, suderinusi su jo tėvais (globėjais, rūpintojais ), pedagoginę psichologinę bei Vaiko teisių apsaugos tarnyba, siūlo jam mokytis kitoje mokykloje. 

24. Mokinys, kuris mokosi pagal privalomojo švietimo programas, jei jo elgesys kelia realią ir akivaizdžią grėsmę gimnazijos bendruomenės narių saugumui, suderinusi su Vaiko teisių apsaugos tarnyba gali būti pašalintas iš gimnazijos. Gimnazijos vadovas, dalyvaujant mokinio tėvams (globėjams ,rūpintojams), perkelia jį į kitą mokyklą. Apie mokinio pašalinimą ir perkėlimą gimnazija informuoja mokinio gyvenamosios vietos savivaldybę.    

IV GIMNAZIJOS BENDRUOMENĖS NARIŲ TEISĖS, PAREIGOS IR ATSAKOMYBĖ 

        24. Vaiko teisės:

24.1. ugdytis sveikoje ir saugioje aplinkoje;

24.2. turėti higienos reikalavimus atitinkančią vietą veiklai;

24.3. į medicinos aptarnavimą, tinkamą mitybą ir higieną;

24.4. į poilsį ir laisvalaikį, atitinkantį jų amžių, sveikatą bei poreikius;

24.5. bręsti doroviškai, ugdytis bendravimo kultūrą;

24.6. atskleisti savo gebėjimus ir talentus;

24.7. ugdyti savo kalbą, perimti tautos kultūrą, papročius ir tradicijas.

25. Moksleivių teisės:

25.1. į nemokamą mokymą valstybinėse bendrojo lavinimo gimnazijoje;

25.2. mokytis pagal savo gebėjimus ir poreikius ir įgyti valstybinius standartus    atitinkantį  bendrąjį išsilavinimą;

25.3. dalyvauti svarstant ugdymo proceso organizavimo klausimus;

25.4. į minties, sąžinės, religijos, žodžio laisvę; sukakus 15 metų apsispręsti dėl tikybos   mokymosi;

25.5. puoselėti savo kalbą, kultūrą, papročius bei tradicijas;

25.6. turėti higienos reikalavimus atitinkančią darbo vietą, ugdytis sveikoje ir saugioje  aplinkoje;

25.7. savarankiškai mokytis ir eksternu laikyti bet kurios klasės, pagrindinės bei vidurinės   mokyklos egzaminus;

25.8. gauti informaciją apie save, dalyvauti, kai svarstomas jų elgesys;

25.9. gauti socialinę, psichologinę ir specialiąją pedagoginę pagalbą;

25.10. į poilsį ir laisvalaikį, atitinkantį jų amžių ir sveikatą;

25.11. dalyvauti gimnaijos savivaldoje gimnazijos nuostatuose nustatyta tvarka;

25.12. burtis į vaikų ir jaunimo organizacijas, kurių veikla sąlygoja dorovinę, pilietinę, kultūrinę, fizinę bei socialinę brandą, lavintis saviugdos ir saviraiškos būreliuose,  kurių veikla neprieštarauja Lietuvos Respublikos įstatymams.

26. Moksleivių pareigos:

26.1. mokytis iki 16 metų bendrojo lavinimo gimnazijoje; įgyti pakankamai žinių ir patirties tam, kad teisingai pasirinktų tolesnį mokymosi ar profesinės veiklos kelią, būtų pasiruošę savarankiškam gyvenimui;

26.2. nuolat lankyti gimnaziją, laikytis moksleivių elgesio ir vidaus darbo tvarkos taisyklių;

26.3. gerbti valstybinę, savo gimtąją kalbą ir kultūrą, kitas kalbas ir kultūras;

26.4. laikytis žmonių bendrabūvio formų.

27. Tėvų ( ar globėjų ) teisės:

27.1. reikalauti, kad jų vaikui būtų teikiamas valstybinius standartus atitinkantis bendrasis  lavinimas;

27.2. dalyvauti nustatant ugdymo turinį, metodus, vertinimo formas ir pan.;

27.3. gauti informaciją apie savo vaiko mokymąsi, elgesį, mokymosi sąlygas;

27.4. kartu su pedagogais spręsti vaiko palikimo kartoti kursą klausimą;

27. 5. dalyvauti gimnazijos savivaldoje.

28. Tėvų ( ar globėjų ) pareigos:

28.1.pasitikėjimo, atvirumo ir reiklumo dvasia ugdyti darbštų, iniciatyvų vaiką,  

gebantį  savarankiškai veikti ir priimti atsakomybę;

28.2. sudaryti vaikui sveikas ir saugias gyvenimo bei mokymosi sąlygas, užtikrinti  

 punktualų bei reguliarų gimnazijos lankymą;

28.3. bendrauti su gimnazijos pedagogais ir vadovais, dalyvauti sprendžiant vaiko 

          ugdymosi klausimus;

28.4. užtikrinti, kad vaikas mokytųsi iki 16 metų bendrojo lavinimo arba kitokioje 

          formalioje švietimo sistemos mokykloje;

28.5. apsaugoti vaiką nuo smurto, prievartos ir išnaudojimo.

29. mokytojų, ikimokyklinio, priešmokyklinio ugdymo pedagogų  teisės:

29.1. laisvai pasirinkti pedagoginės veiklos organizavimo būdus ir formas;

29.2. tobulinti savo kvalifikaciją, persikvalifikuoti, atestuotis ir gauti kvalifikacinę 

        kategoriją atitinkantį atlyginimą;

29.3. burtis į visuomenines ir profesines organizacijas, savišvietos, kultūrines grupes, 

29.4. dalykines ir metodines sekcijas, būrelius ar susivienijimus;

29.5.  nustatyta tvarka gauti mokamas atostogas mokymo priemonėms rengti ir  

        kvalifikacijai tobulinti;

29.6. atostogauti vasarą ir naudotis Vyriausybės numatytomis lengvatomis;

29.7. vertinti gimnazijos vadovų ir kolegų vadybinę ir pedagoginę veiklą;

29.8. dalyvauti gimnazijos savivaldoje;

29.9. dirbti saugioje ir sveikoje aplinkoje.

30. Mokytojų, ikimokyklinio ir priešmokyklinio ugdymo pedagogų  pareigos:

30.1. pagal moksleivių siekius ir galimybes individualizuoti ugdymo turinį, laiduojant 

gerus  ugdymo rezultatus;

30.2. skatinti moksleivius mokytis, padėti turintiems mokymosi sunkumų, objektyviai vertinti moksleivių pasiekimus;

30.3. siekti, kad kiekvienas moksleivis gebėtų bendrauti ir bendradarbiauti, imtųsi  atsakomybės, savarankiškai veiktų vadovaudamasis pilietinėmis nuostatomis;

30.4. pritaikyti integruotiems specialiųjų poreikių turintiems vaikams ugdymo turinį,  metodus ir mokymo priemones, bendradarbiauti su  specialiojo ugdymo komisija;

30.5. siekti, kad moksleiviai savo gyvenimą grįstų dorinėmis vertybėmis;

30.6.  padėti moksleiviams tenkinti jų saviraiškos ir saviugdos poreikius, plėtoti kultūrinius interesus, daryti poveikį sociokultūrinei gimnazijos aplinkai;

30.7. formuoti moksleivių sveikos gyvensenos, civilinės saugos, saugos darbe ir buityje įgūdžius;

30.8. laikytis bendrosios ir pedagoginės etikos normų, pedagoginės prevencijos                             principo;

30.9.  pasiruošti pamokoms, papildomo ugdymo užsiėmimams;

30.10. analizuoti savo pedagoginę veiklą, vertinti ugdymo rezultatus ir su jais supažindinti moksleivius, jų tėvus ( ar vaiko globėjus ), kolegas ir gimnazijos vadovus;

30.11.  bendradarbiauti su kolegomis, abipusiu susitarimu mokytis vienam iš kito;

30.12.  tobulinti kvalifikaciją ir nustatyta tvarka atestuotis;

30.13.  laikytis gimnazijos vidaus darbo taisyklių.

31.   Klasės auklėtojų pareigos:

31.1.  rūpintis moksleivių asmenybiniu ir socialiniu ugdymu bei branda;

31.2. burti klasėje dirbančius mokytojus ir kitus specialistus ( bibliotekininkas, psichologas, specialusis pedagogas, logopedas, socialinis pedagogas, asmens sveikatos priežiūros darbuotojas, papildomojo ugdymo organizatorius ir kt. ) klasės moksleivių ugdymui planuoti ir derinti;

31.3. pažinti moksleivių polinkius, poreikius, interesus; siekti, kad jie dalyvautų                             svarstant ugdymo turinį, formas ir metodus;

31.4. domėtis ir rūpintis moksleivių sveikata, jų sauga, padėti jiems reguliuoti darbo ir poilsio režimą; puoselėti sveiką gyvenseną;

31.5. padėti moksleiviams formuoti vertybines nuostatas, ugdyti jų pilietiškumą, gebėjimą vadovautis demokratiniais bendravimo principais;

31.6. bendrauti su kiekvienu moksleiviu ir jo šeima, informuoti tėvus ( ar globėjus ) apie jo mokymąsi ir elgesį; neatidėliojant išsiaiškinti gimnazijos nelankymo priežastis;

31.7. suteikti vaikui reikiamą pagalbą. Pastebėjus, kad jo atžvilgiu taikomas smurtas, prievarta, seksualinis ar kitokio pobūdžio išnaudojimas, ir apie tai informuoti vadovus bei Vaikų teisių apsaugos tarnybą;

31.8. padėti moksleiviams spręsti iškylančias psichologines, bendravimo, mokymosi ir kt. problemas;

31.9. padėti moksleiviams pasirinkti tolesnę mokymosi ar veiklos sritį;

3110. iš asmens sveikatos priežiūros įstaigų gautą informaciją apie moksleivio sveikatą įtraukti į moksleivio asmens bylą ir fiksuoti klasės žurnale;

31.11. prižiūrėti higienos normų ir taisyklių laikymąsi gimnazijoje, kontroliuoti moksleivių darbo ir poilsio režimo organizavimą, jų maitinimą, fizinio krūvio dozavimą kūno kultūros užsiėmimuose;

31.12. dalyvauti moksleivių sveikatingumo ugdyme, bendradarbiaujant su visuomenės sveikatos priežiūros įstaigomis ir kt.

32. Gimnazijos logopedas, bibliotekininkas ir kiti ugdymo funkcijas vykdantys     specialistai  vadovaujasi  gimnazijos  nuostatais,  profesinės  veiklos  nuostatais ir  pareiginėmis  instrukcijomis.

V.  SAVIVALDA

33. Gimnazijos taryba – aukščiausia gimnazijos savivaldos institucija, teikianti moksleivių, jų tėvų ( ar vaiko globėjų ) ir pedagogų atstovus svarbiausiems gimnazijos veiklos tikslams numatyti ir uždaviniams spręsti.

34. Gimnazija savo nuostatuose nustato rinkimų į gimnazijos tarybą procedūrą, remdamasi demokratiniais rinkimų principais: slaptumu, visuotinumu, konkurencija, periodiškumu, aiškiu procedūros apibrėžtumu. Gimnazijos taryboje moksleiviai, tėvai ir pedagogai atstovauja lygiomis dalimis. Gimnazijos tarybos veikloje gali dalyvauti vietos savivaldos atstovai.

35. Posėdis yra teisėtas, jei jame dalyvauja 2/3 visų jos narių. Nutarimai priimami dalyvaujančių balsų dauguma. Gimnazijos tarybos nutarimus, kurie prieštarauja gimnazijos veiklą reglamentuojantiems dokumentams, gimnazijos direktorius prašo svarstyti iš naujo.

36. Gimnazijos taryba už veiklą atsiskaito ją rinkusiems gimnazijos bendruomenės bei vietos bendruomenės nariams.

37. Gimnazijos priežiūrą vykdančios institucijos nustatę, kad tarybos priimti sprendimai prieštarauja įstatymams ir kitiems gimnazijos veiklą reglamentuojantiems teisės aktams, siūlo gimnazijos tarybai juos svarstyti iš naujo. Gimnazijos tarybai atsisakius tai padaryti,  ginčas sprendžiamas įstatymų numatyta tvarka. 

38.   Gimnazijos taryba:

38.1. nustato gimnazijos veiklos perspektyvas, pagrindines darbo kryptis, aprobuoja     gimnazijos veiklos programą, nuostatus, vidaus darbo taisykles, ugdymo planą, nustato ugdymo organizavimo tvarką;

38.2. aptaria siūlymus dėl vadovėlių užsakymo, moksleivių žinių ir gebėjimų vertinimo sistemos parinkimo, papildomos veiklos ir renginių organizavimo;

38.3. teikia siūlymus gimnazijos direktoriui priimant darbuotojus ir vertinant jų darbo rezultatus; vertina gimnazijos vadovų veiklą, pareiškia nuomonę jiems atestuojantis;

38.4.   pedagogų tarybos teikimu sprendžia moksleivių šalinimo iš gimnazijos klausimus;

38.5.   inicijuoja gimnazijos bendruomenės ir visuomenės bendravimą;

38.6.  skiria atstovus į pedagogų atestacijos komisiją ir viešo konkurso laisvai direktoriaus vietai užimti komisiją;

38.7.  kontroliuoja gimnazijos ūkinę ir finansinę veiklą;

38.8. gali sustabdyti kitų gimnazijos savivaldos institucijų sprendimų įgyvendinimą, kol jų teisingumą ir teisėtumą ištirs kompetentingos institucijos.

39. Mokytojų taryba – nuolat veikianti gimnazijos savivaldos institucija pedagogų   profesiniam bei ugdymo klausimams spręsti. Ją sudaro gimnazijos vadovybė, visi gimnazijoje dirbantys mokytojai, auklėtojai, sveikatos priežiūros darbuotojai, psichologai, socialiniai, specialieji pedagogai, bibliotekininkai ir kiti tiesiogiai ugdymo procese dalyvaujantys darbuotojai. Į posėdžius gali būti kviečiami kitų savivaldos institucijų atstovai:

39.1. Mokytojų tarybos posėdžiai šaukiami prasidedant ir baigiantis mokslo metams, taip   pat ne rečiau kaip vieną kartą per pusmetį.. Prireikus gali būti sušauktas neeilinis pedagogų tarybos posėdis;

39.2. Mokytojų tarybai vadovauja gimnazijos direktorius, sekcijai – direktoriaus pavaduotojas ugdymui, atsakingas už atitinkamos pakopos moksleivių ugdymo proceso organizavimą. Pedagogų tarybos sekretorių renka pedagogų tarybos nariai;

39.3. posėdžiai yra teisėti, jei juose dalyvauja ne mažiau kaip 2/3 tuo metu dirbančių tarybos   narių. Nutarimai priimami dalyvaujančiųjų balsų dauguma.

40. Mokytojų taryba:

44.1. aptaria praktinius švietimo reformos įgyvendinimo klausimus, svarsto moksleivių

        ugdymo rezultatus, pedagoginės veiklos tobulinimo būdus;

40.2. diskutuoja dėl gimnazijos veiklos programos, aptaria ugdymo planų, bendrųjų ugdymo   programų įgyvendinimo ir bendrojo išsilavinimo standartų pasiekimo klausimus;

40.3. kartu su gimnazijos socialiniais pedagogais, sveikatos priežiūros darbuotojais ir psichologais aptaria moksleivių sveikatos, saugos darbe, mokymosi, poilsio ir mitybos klausimus;

40.4. gimnazijos taryboje dalyvauja 5 – 10 klasių susirinkimuose iškelti delegatai. 

41. Moksleivių taryba – nuolat veikianti moksleivių savivaldos institucija, kurios struktūrą, veiklos nuostatus tvirtina moksleivių konferencija.

42. Moksleivių taryba:

42.1. svarsto ir suderinusi  su gimnazijos vadovybe, tvirtina svarbiausių moksleivių renginių   planus;

42.2.  koordinuoja visų moksleivių savivaldos institucijų veiklą, planuoja ir organizuoja   moksleivių popamokinį darbą ir laisvalaikį;

42.3. organizuoja moksleivių socialinės rūpybos veiklą, rūpinasi drausmės ir tvarko palaikymu gimnazijoje;

42.4. svarsto moksleivių teisių gimnazijoje ir už gimnazijos gynimo klausimus;

42.5. inicijuoja gimnazijos laikraščio ( sienlaikraščio ) leidybą;

42.6.  priima sprendimus dėl neeilinės moksleivių konferencijos ( susirinkimo ) sušaukimo.

42.7.  Gimnazijos tarybos prezidentas renkamas visuotiniame moksleivių susirinkime:

42.8.  kandidatai pristato programas;

42.9.  rinkimai remiasi demokratiniais rinkimų principais, slaptumu, konkurencija,

    visuotinumu.

42.10. Gimnazijoje veikia klasių tėvų komitetai, kuriuos kiekvienų mokslo metų pradžioje klasės moksleivių tėvai renka balsų dauguma savo susirinkime. Klasių tėvų komitetai kartu su klasės auklėtojais planuoja klasės tėvų susirinkimus ir padeda klasės auklėtojams spręsti iškilusias organizacines problemas.

42.11. Vaikų dienos centro tvarką tvirtina gimnazijos direktorius

      43.  Gimnazijai vadovauja  direktorius, kurį į pareigas skiria, atleidžia ar skiria nuobaudas mokyklos Savininko teises ir pareigas įgyvendinanti institucija - Šakių rajono savivaldybės taryba  įstatymų  nustatyta tvarka.

44. Direktorius:

45. inicijuoja gimnazijos veiklos programų rengimą, aiškina gimnazijos bendruomenės nariams valstybinę bei religinę švietimo politiką;

45. 1.  telkia gimnazijos bendruomenę valstybinei švietimo politikai įgyvendinti, gimnazijos veiklos programai vykdyti; kartu su religine bendrija įsteigtoje gimnazijoje – religinės bendrijos nustatytiems pasaulėžiūros ugdymo reikalavimams įgyvendinti;

45.2. rūpinasi palankaus mikroklimato ugdymui ir darbui kūrimu, puoselėja demokratinius gimnazijos bendruomenės santykius;

45.3. skiria vadybines funkcijas pavaduotojams, sudaro galimybes jiems savarankiškai dirbti, organizuoja reguliarų atsiskaitymą už nuveiktą darbą;

45.4. inicijuoja darbuotojų pareiginių instrukcijų rengimą ir jas tvirtina;

45.5. rengia gimnazijos vidaus darbo taisykles, organizuoja jų projekto svarstymą ir teikia gimnazijos tarybai aprobuoti;

45.6. kartu su gimnazijos taryba nustato moksleivių ir darbuotojų skatinimo sistemą;

45.7. kontroliuoja, kad gimnazijos teritorijoje nebūtų vartojami alkoholiniai gėrimai, narkotinės ir psichotropinės medžiagos;

45.8.  stebi, analizuoja, vertina gimnazijos veiklą, ugdymo rezultatus;

45.9. rūpinasi pedagogų kvalifikacijos tobulinimu, sudaro sąlygas atestuotis;

45.10. sudaro Specialiojo ugdymo komisiją, rūpinasi specialiosios pedagoginės – psichologinės pagalbos moksleiviams teikimu;

45.11.  plėtoja bendradarbiavimą su moksleivių tėvais ( ar vaiko globėjais );

45.12.  palaiko ryšius su Vaiko teisių apsaugos tarnyba, gimnazijos rėmėjais, vietos bendruomene;

45.13. organizuoja pagrindinės mokyklos pasiekimų patikrinimą, vykdo vidurinio ugdymo programos baigimo brandos egzaminus,nustatyta tvarka teikia informaciją Egzaminų centrui;

        45.14.  rūpinasi gimnazijos intelektiniais, materialiniais, finansiniais ištekliais, darbų ir civiline sauga.  Darbo užmokesčio fondo ribose tvirtina mokyklos etatus;

45.15. sudaro metinę gimnazijos pajamų ir išlaidų sąmatą, organizuoja gimnazijos veiklos sąvado ( metinės ataskaitos ) rengimą ir teikia gimnazijos tarybai aprobuoti;

45.16.  rūpinasi tarptautiniais gimnazijos ryšiais;

45.17.  atstovauja gimnazijai kitose institucijose;

45.18. Mokyklos direktorius atsako už visą mokyklos veiklą ir rezultatus.
46.  Direktoriaus pavaduotojai  ugdymui:

46.1. organizuoja ugdymo plano, bendrųjų ikimokyklinio, priešmokyklinio ugdymo programų  vykdymą, pamokų ir papildomo ugdymo tvarkaraščio sudarymą;

46.2.  vadovauja neįgalių vaikų integravimosi programų įgyvendinimui, organizuoja  specialiojo ugdymo komisijos darbą;

46.3. teikia pagalbą pedagogams, prižiūri, kaip vykdomi gimnazijos veiklą reglamentuojantys  dokumentai;

46.4.  stebi ugdymo procesą ir vertina ugdymo rezultatus;

46.5.   skatina pedagogus tobulinti kvalifikaciją, dalykiškai bendradarbiauti ir atestuotis;

46.6.   tvarko moksleivių ir gimnazijos baigimo dokumentų apskaitą;

46.7.  vykdo moksleivių teisės pažeidimų prevenciją ,informuoja suinteresuotas institucijas apie vengiančius mokytis vaikus ir įstatymų numatyta tvarka taiko poveikio  priemones;

46.8.  organizuoja tėvų ( ar vaiko globėjų ) švietimą;

46.9.   vykdo kitas pareiginėje instrukcijoje numatytas funkcijas.

47.      Direktoriaus pavaduotojas administracijos ir ūkio reikalams:

47.1.   rūpinasi gimnazijos materialiniais ir informaciniais ištekliais, patalpų paruošimu darbui,  sanitarija ir higiena;

47.2.  organizuoja aptarnaujančiojo personalo darbą;

47.3.   rūpinasi gimnazijos pastatų, inventoriaus ir mokymo priemonių apsauga;

47.4.   vykdo kitas pareiginėje instrukcijoje numatytas funkcijas.

VII. PRIĖMIMAS Į DARBĄ IR DARBO APMOKĖJIMAS

48. Direktoriaus pavaduotojus, pedagoginį ir kitą personalą priima į darbą ir atleidžia iš jo gimnazijos direktorius įstatymų nustatyta tvarka.

49  Darbo apmokėjimo tvarką nustato Lietuvos Respublikos įstatymai, Lietuvos Respublikos Vyriausybės nutarimai, Švietimo ir mokslo ministerijos teisės aktai.

VIII.  ATESTACIJA. KVALIFIKACIJOS TOBULINIMAS

50. Gimnazijos vadovai ir pedagogai atestuojasi Lietuvos Respublikos įstatymų ir Lietuvos Respublikos Vyriausybės nustatyta tvarka.

IX.  PASIEKIMŲ PATIKRINIMAI. EGZAMINAI 

51. Brandos egzaminų, pagrindinio ugdymo pasiekimų patikrinimo organizavimas ir brandos atestatų, pradinio bei pagrindinio išsilavinimo pažymėjimų išdavimas vykdomas Švietimo ir mokslo ministerijos nustatyta tvarka.

X. IŠSILAVINIMŲ, KVALIFIKACIJOS, PASIEKIMŲ PAŽYMĖJIMŲ IŠDAVIMAS

52. Pažymėjimų išdavimo tvarką nustato LR Švietimo ir mokslo ministerija.

53. Už pažymėjimų blankų užsakymą, apsirūpinimą, saugojimą, atsiskaitymą už panaudotus blankus atsako gimnazijos direktorius.

54. Pažymėjimų išrašymas organizuojamas direktoriaus įsakymu nustatyta tvarka.

55. Už pažymėjimų apskaitos knygų tvarkymą atsako gimnazijos direktorius bei jo įsakymu patvirtintas asmuo.

XI.  GIMNAZIJOS RYŠIAI

56.  Gimnazija pavaldi Savininko teises ir pareigas įgyvendinančiajai  institucijai - Šakių rajono savivaldybės tarybai.

57.  Gimnazija bendradarbiauja su jos veikla susijusiais juridiniais ir fiziniais asmenimis

(švietimo, sveikatos, kultūros, sporto, teisėsaugos, vaiko teisių apsaugos, mokslo, studijų institucijomis  ir  kt. ).

58. Gimnazija dalyvauja programose ir projektuose, tarptautinėse organizacijose, organizuoja    bendrus renginius su kitomis mokyklomis ir vietos bendruomene ir kt.

XII.  GIMNAZIJOS VEIKLOS PRIEŽIŪRA

59. Valstybinių, savivaldybių ir nevalstybinių bendrojo lavinimo mokyklų veiklą prižiūri Šakių rajono savivaldybė Bendrųjų švietimo įstaigų priežiūros nuostatų nustatyta tvarka. Bendrosios švietimo politikos vykdymą prižiūri Švietimo ir mokslo ministerija bei apskričių viršininkai pagal Švietimo ir mokslo ministerijos patvirtintus nuostatus. Gimnazijos veiklą prižiūrinčios institucijos Švietimo ir mokslo ministerijos nustatyta tvarka informuoja visuomenę, savivaldos ir valstybines valdžios institucijas apie gimnazijos atliekamo ugdymo kokybę.

60.  Gimnazijos finansinės veiklos kontrolę vykdo Valstybės kontrolės įgaliotos institucijos ir Šakių rajono savivaldybė.

XIII TURTAS, LĖŠŲ ŠALTINIAI IR JŲ NAUDOJIMAS

61.  Gimnazija patikėjimo teise valdo, naudojasi ir įstatymų numatyta tvarka disponuoja priskirta žeme, valstybės ar savivaldybės pastatais, finansiniais ištekliais, inventoriumi bei mokymo priemonėmis.

62.  Gimnazija visiškai išlaikoma iš valstybės ar savivaldybės biudžeto pagal asignavimų valdytojo patvirtintą sąmatą.

63. Gimnazija gali turėti ir nebiudžetinių lėšų. Jas sudaro: patalpų nuoma, fizinių ir juridinių asmenų parama, pajamos, gautos už papildomą ugdymą, kursus, renginius, gaminamą produkciją ir kt.

64.  Nebiudžetinės lėšos naudojamos Lietuvos Respublikos Vyriausybės nustatyta tvarka.

65.  Finansines operacijas vykdo gimnazijos buhalterija.

66. Gimnazija gali turėti savo fondą, kurio sudarymo šaltiniai yra savanoriški asmenų, organizacijų ir įmonių įnašai, pajamos iš paties fondo veiklos, užsienio valstybių organizacijų bei piliečių, taip pat tarptautinių organizacijų aukojamos lėšos ir materialinės vertybės.

XIV. NUOSTATŲ TVIRTINIMAS, KEITIMAS IR PAPILDYMAS

67. Gimnazijos mokyklos nuostatus tvirtina mokyklos Savininko teises ir pareigas įgyvendinančioji institucija - Šakių rajono savivaldybės taryba, gimnazijos tarybai pritarus.


         68. Gimnazijos nuostatai keičiami ir papildomi, pasikeitus bendriesiems nuostatams arba gimnazijos vadovybės ( direktoriaus ) ar gimnazijos tarybos iniciatyva. Naujų nuostatų redakciją arba pataisas tvirtina Savininko teises ir pareigas įgyvendinančioji institucija - Šakių rajono savivaldybės taryba.

XV. DOKUMENTŲ VALDYMAS IR SAUGOJIMAS
69. Gimnazijos dokumentų saugojimą ir valdymą  reglamentuoja Lietuvos Respublikos archyvų įstatymas, Lietuvos Respublikos standartas LST 6.1-92, Pavyzdinė bendrojo lavinimo mokyklų bylų nomenklatūra, Mokyklos  raštvedybos instrukcija. 

XVI. GIMNAZIJOS REGISTRAVIMAS

70. Gimnazija registruojama Juridinių asmenų registre Civilinio kodekso (žin.,2000,Nr.74-2262) ir Juridinių asmenų registro nuostatų, patvirtintų LR Vyriausybės 2003 m. lapkričio 12 d. nutarimu Nr. 1407, nustatyta tvarka.

XVII. GIMNAZIJOS PABAIGA IR PERTVARKYMAS 
 


    71. Mokyklą reorganizuoja, likviduoja ar pertvarko Savininko teises ir pareigas įgyvendinančioji institucija - Šakių rajono savivaldybės taryba pagal  LR Vyriausybės įstatymais nustatytos tvarkos nuostatas. Laikomasi bendrojo lavinimo mokyklų steigimo, reorganizavimo, likvidavimo ir pertvarkymo kriterijų sąraše, patvirtintame LR Vyriausybės 2004 m. birželio 14 d. nutarimu Nr. 746, išdėstytų kriterijų ir Mokyklų, vykdančių formaliojo švietimo programas, tinklo kūrimo taisyklių, patvirtintų LR Vyriausybės 2004 m. birželio 14 d. nutarimu Nr. 745.
72. Mokyklos Savininko teises ir pareigas įgyvendinančioji institucija - Šakių rajono savivaldybės taryba privalo raštu pranešti gimnazijos bendruomenės nariams apie būsimą gimnazijos reorganizavimą, pertvarkymą ar likvidavimą, kaip bus įvykdyti prisiimti įsipareigojimai jų atžvilgiu.    

XVIII. NUOSTATŲ ĮFORMINIMAS

73.  Nuostatai, jų pakeitimai ir papildymai įforminami vadovaujantis Dokumentų rengimo ir įforminimo taisyklėmis, visi lapai sunumeruojami.



          74.   Su Gimnazijos taryba suderinti nuostatai, jų pakeitimai ar papildymai teikiami tvirtinti mokyklos Savininko teises ir pareigas įgyvendinančioji institucijai - Šakių rajono savivaldybės tarybai.

75. Nuostatai keičiami ir papildomi laikantis Įstatymų ir kitų teisės aktų rengimo  rekomendacijų, patvirtintų teisingumo ministro 1998 m. rugpjūčio 17 d. įsakymu Nr. 104 (Žin., 1998.Nr.87-2416; 2002, Nr.50-1923) ir dokumentų rengimo ir įforminimo taisyklių reikalavimų.

XIX. VIEŠŲ PRANEŠIMŲ SKELBIMAS


    76. Vieši pranešimai apie mokyklos veiklą skelbiami Šakių rajono savivaldybės tinklalapyje bei dienraštyje „Lietuvos žinios“.

____________________________________________

SUDERINTA

Gimnazijos tarybos

2010 m. gegužės 27d. posėdžio 

protokoliniu nutarimu  ( protokolas) Nr. MM-09

Meras 








Juozas Bertašius

